《和杨弘微春日曲江南望》
唐代·武元衡

迟景霭悠悠，伤春南陌头。暄风一澹荡，遐思几殷优。

龙去空仙一，鸾飞掩妓楼。芳菲馀雨露，冠盖旧公侯。

朱戟千门闭，黄鹂百啭愁。烟濛宫树晚，花咽石泉流。

寒谷律潜应，中林兰自幽。商山将避汉，晋室正藩周。

黍稷闻兴叹，琼瑶畏见投。君心即吾事，微向在沧洲。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。